افغانستاندن امریکا قوشمه ایالتلری گه آلیب باریلگن افغانستانلیکلر ایچیده عایله سی بولمه گن 1 مینگ 450 ته اطرافیده باله هم بار.
طالبان نینگ اولکه کنترولینی قولگه کیریتیب آلیشی نینگ آرتیدن 100 مینگدن آرتیق افغانستان وطنداشی امریکا قوشمه ایالتلریگه تخلیه قیلنگندی.
امریکا قوشمه ایالتلری ساغلیک نی سقلش و انسانی خذمتلر وزیرلیگی نینگ راپوریگه کوره عایله سی بولمه گن 1 مینگ 450 ته اطرافیده باله بو اولکه گه آلیب باریلگن.
ییتکچیلر، تخلیه قیلینگن باله لرنینگ بیر قطاری نینگ سپانسرلر آرقه لی و امریکا قوشمه ایالتلریده گی ایریم قرداشلری بیلن حیات کیچیره یاتگن لیگی قریب 250 ته باله نینگ ایسه حلی هم دولت کوزه تووی آستیده ایکن لیگی بیلدیریلدی.
تخلیه قیلینگن باله لرنینگ عایله لری بیلن قوشیله آله دی می یاکی یوق می، حاضرچه نامعلوم.
بو باله لرنینگ بیر قطاری بحران پیتیده عایله لریدن اجره لیب کیترکن بیر قطاری نینگ عایله لری حامد کرزی خلق ارا قونلغه سیده یوز بیرگن تروریستیک هجوملرده حیاتینی یوقاتگن.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
